জুয়েল রানা, সখীপুর (টাঙ্গাইল) প্রতিনিধি : নির্বাচন সংগ্রাম পরিষদের বেঁধে দেওয়া ৪৮ ঘন্টা সময় সীমার মধ্যে পদত্যাগ না করায় টাঙ্গাইলের সখীপুরের যাদবপুর ইউনিয়ন পরিষদের (ইউপি) চেয়ারম্যান বজলুর রহমান বাবুলসহ পরিষদের ১৩ সদস্যকে অবাঞ্ছিত ঘোষণা করা হয়েছে। আজ বৃহস্পতিবার দুপুরে ‘নির্বাচন সংগ্রাম পরিষদ’ আয়োজিত সমাবেশে বক্তারা এ ঘোষণা দেন। সমাবেশ শেষে পরিষদ কার্যালয়ের সামনে ইউপি চেয়ারম্যান বজলুর রহমান বাবুলের কুশপুত্তলিকা দাহ করা হয়। এর আগে আন্দোলনকারীরা বিক্ষোভ মিছিল নিয়ে নলুয়া বাজারের কয়েকটি প্রধান সড়ক প্রদক্ষিণ করে। কর্মসূচিতে ‘যাদবপুর’ ও নবগঠিত ‘বহুরিয়া’ ইউনিয়নের কমপক্ষে দুই সহ¯্রাধিক জানসাধারণ অংশ নেয়।